বান্দরবানে বিডিআর বিদ্রোহের রায় ৩৫ জনের কারাদণ্ড রাজশাহীতে ৩রা ফেব্রুয়ারি রায় ঘোষণা  বাংলারজমিন ডেস্ক: বান্দরবানের বিডিআর বিদ্রোহ বিচারের রায়ে ৩৫ জনকে বিভিন্ন  মেয়াদে কারাদণ্ড দেয়া হয়েছে। সর্বোচ্চ শাস্তি ৭ বছর সর্বনিম্ন ১ বছর। অপরদিকে রাজশাহীতে বিডিআর বিদ্রোহের মামলার রায় ৩রা ফেব্রুয়ারি ঘোষণা করা হবে।  বান্দরবান প্রতিনিধি জানান, নাইক্ষ্যংছড়ি ১৫ রাইফেল ব্যাটালিয়নের বিদ্রোহী বিডিআর সদস্যদের বিচারের রায় গতকাল ঘোষণা করা হয়েছে। চট্টগ্রামের বাইতুল ইজ্জত রাইফেলস ট্রেনিং সেন্টারে স্থাপিত বিশেষ আদালত ১৬-এর সভাপতি রাঙ্গামাটির কমান্ডার কর্নেল বশিরুল ইসলাম সকাল ১০টা থেকে ১০টা ৩০ মিনিট পর্যন্ত এ মামলার রায় ঘোষণা করেন। এ সময় আদালত কক্ষে আসামিসহ তাদের আইনজীবী ও  আত্মীয়স্বজন এবং সাংবাদিক উপস্থিত ছিলেন। রায় ঘোষণার সময় আসামি ও তাদের আত্মীয়স্বজনদের ভেঙে পড়তে দেখা যায়। তবে অনেকে আলহামদুলিল্লাহ বলে আদালতের রায়ে সন্তুষ্টি প্রকাশ করেন। মামলায় ১৭ জনকে ৭ বছর, ৪ জনকে ৫ বছর, ৫ জনকে ৪ বছর, ২ জনকে ৩ বছর, ৩ জনকে ২ বছর ও ৪ জনকে ১ বছর করে সশ্রম কারাদণ্ড দেয়া হয়েছে। এছাড়াও প্রত্যেক আসামিকে ১শ টাকা করে জরিমানা প্রদানের আদেশ দেয়া হয়েছে। সাজাপ্রাপ্ত আসামিদের পুলিশের কাছে হস্তান্তরপূর্বক আটকাবস্থায় বান্দরবান জেলা কারাগারে রাখার নির্দেশ দেয়া হয়েছে। আদালত সকাল ১০টা ৩০ মিনিটে ঘটিকায় এ মামলার  নিষ্পত্তি ঘোষণা করেন। বিভিন্ন মেয়াদে সাজাপ্রাপ্তরা হলো: জেসিও সুবেদার মেজর জহিরুর রহমান (৭ বছর), জেসিও সুবেদার এসএম আবদুস সামাদ (৭ বছর), জেসিও সুবেদার মো. ইসমাইল হোসেন (৭ বছর), নায়ক সুবেদার মনোরঞ্জন দত্ত (৭ বছর), হাবিলদার মো. রবিউল হাসান (৫ বছর), হাবিলদার মো. জাহাঙ্গীর হোসেন (৫ বছর), হাবিলদার আমীর হোসেন (৭ বছর), হাবিলদার মো. সাইফুল আলম (৭ বছর), নায়েক মো. শামশুদ্দিন (৫ বছর), নায়েক মো. মোস্তাক আহম্মদ (৪ বছর), নায়েক মো. সিরাজুল ইসলাম (৭ বছর), নায়েক জিএম জিয়াদুল ইসলাম (৭ বছর), ল্যান্স নায়েক মো. মোকছেদ আলী (৭ বছর),  ল্যান্স নায়েক মো. বিল্লাল হোসেন মোল্লা (৪ বছর), ল্যান্স নায়েক সিগন্যাল আবু জামাল চৌধুরী (৭ বছর), সিপাহী মো. হুমায়ুন কবির (৭ বছর), সিপাহী মো. জসিম উদ্দিন (৭ বছর), সিপাহী মো. মাহাবুবুর রহমান (৭ বছর), সিপাহী মুন্সী মো. আলী বারী (৭ বছর), সিপাহী মো. হোসেন শাহ সরওয়ার্দি (৭ বছর), সিপাহী কাজী আমিনুর রহমান (৪ বছর), সিপাহী আবুল জলিল শেখ (৪ বছর), সিপাহী মো. রাশেদুজ্জামান (২ বছর), সিপাহী মো. ওমর ফারুক (৪ বছর), সিপাহী মো. আবুল বাশার (৫ বছর), সিপাহী ফয়সাল দেওয়ান (১ বছর), সিপাহী মো. আবদুল মজিদ (৭ বছর), সিপাহী কামরুল হাসান  (১ বছর), সিপাহী মো. নাসিম উদ্দিন (২ বছর), সিপাহী মো. খলিলুর রহমান (৩ বছর), সিপাহী মো. মহিউদ্দিন (২ বছর), সিপাহী মো. কামরুজ্জামান (৩ বছর), সিপাহী সহকারী মো. লুৎফুর রহমান (১ বছর), সিপাহী সহকারী লতিফুর রহমান (১ বছর), সিপাহী মো. বিল্লাল হোসেন (৭ বছর)।  স্টাফ রিপোর্টার, রাজশাহী থেকে জানান, রাজশাহীতে বিডিআর বিদ্রোহ মামলার রায় আগামী ৩রা ফেব্রুয়ারি ঘোষণা করা হবে। গতকাল সাড়ে ৮টায় রাজশাহী-৩৭ ব্যাটালিয়নের সদর দপ্তরে স্থাপিত ১৭ নম্বর বিশেষ আদালতে দ্বিতীয় দিনের মতো সাক্ষীদের সাক্ষ্যগ্রহণ শুরু হয়। পরে আদালতের  সভাপতি কুষ্টিয়া সেক্টর কমান্ডার কর্নেল নজরুল ইসলাম সরকার আগামী ৩রা ফেব্রুয়ারি রায়ের দিন নির্ধারণ করে আদালত মুলতবি ঘোষণা করেন। মামলার অভিযুক্তরা তাদের পক্ষে ১২ জনকে সাফাই সাক্ষী হিসেবে হাজির করলেও তারা কেউ আদালতে সাক্ষ্য দিতে রাজি হননি। এ সময় আদালত অভিযুক্তদের এক মিনিট করে আত্মপক্ষ সমর্থন করে বক্তব্য রাখার সুযোগ দেন। আদালতে সভাপতিকে সহায়তা করেন লেফটেনেন্ট কর্নেল গাজী মোহাম্মদ সালাহ উদ্দীন ও মেজর আশফাক হোসেন। অ্যাটর্নি জেনারেলের প্রতিনিধিত্ব করেন সুপ্রিম কোর্টের আইনজীবী এডভোকেট শেখ মোহাম্মদ সেলিম। ৩৭ ব্যাটালিয়নের  অধিনায়ক লে. কর্নেল মোহাম্মদ জাহিদ হাসান আদালতে প্রসিকিউটর হিসেবে দায়িত্ব পালন করেন। এর আগে রোববার ৩৭ ব্যাটালিয়নের ৪৪ জন সদস্যের বিরুদ্ধে চার্জ গঠন করে বিশেষ আদালত। এ সময় অভিযুক্তদের রাজশাহী সেক্টর সদর দপ্তরে সংঘটিত বিদ্রোহের ভিডিও ফুটেজ দেখানো হলে ১৫ জন সদস্য তাদের দোষ স্বীকার করে আদালতের কাছে ক্ষমা চান। এরা হচ্ছেন- ল্যান্স নায়েক গোলাম হোসেন, সিপাহি আবদুল হাকিম, সিগন্যালম্যান আসলাম হোসেন, সিপাহি নেছার হোসেন, আবু জাফর সিদ্দিক, তৈয়ব আলী, মাহফুজুল হক, কাউছার আলী, মহসিন সরদার, আবদুল কাদের, সাজু চক্রবর্তী, রঞ্জু  আহাম্মেদ, মঞ্জুরুল আলম, তাজউদ্দিন ও নাসির উদ্দিন।